CELEX: 32007R1345
Language: fi
Date: 2007-11-15
Title: Komission asetus (EY) N:o 1345/2007, annettu 15 päivänä marraskuuta 2007 , tiettyjen tavaroiden luokittelusta yhdistettyyn nimikkeistöön

17.11.2007   
            
            
               FI
            
            
               Euroopan unionin virallinen lehti
            
            
               L 300/27
            
         
      KOMISSION ASETUS (EY) N:o 1345/2007,
   annettu 15 päivänä marraskuuta 2007,
   tiettyjen tavaroiden luokittelusta yhdistettyyn nimikkeistöön
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1), ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti kolmen kuukauden ajan.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Liitteenä olevan taulukon 1 sarakkeessa esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 15 päivänä marraskuuta 2007.
      
         
            Komission puolesta
         
         László KOVÁCS
         
         
            Komission jäsen
         
      
   
   
      (1)  EYVL L 256, 7.9.1987, s. 1. Asetus sellaisena kuin se on viimeksi muutettuna komission asetuksella (EY) N:o 1214/2007 (EUVL L 286, 31.10.2007, s. 1).
   
      (2)  EYVL L 302, 19.10.1992, s. 1. Asetus sellaisena kuin se on viimeksi muutettuna asetuksella (EY) N:o 1791/2006 (EUVL L 363, 20.12.2006, s. 1).
   
      LIITE
      
                  Tavaran kuvaus
               
               
                  Luokitus
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Jojobaöljy, jota on muunnettu kemiallisesti hydrauksella, mutta ei enempää valmistettu (tyydyttyneiden estereiden sekoitus). Öljyssä on vapaita rasvahappoja vähemmän kuin 50 painoprosenttia.
                              Tuote esitetään tullille jauheena tai rakeina.
                              Tuote on tarkoitettu käytettäväksi kosmeettisten valmisteiden ainesosana.
                              Tullille esitettäessä tuotetta lähinnä olevan pakkauksen nettopaino on suurempi kuin 1 kg.
                           
                        
               
                  1516 20 96
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, 34 ryhmän 5 huomautuksen a kohdan ja CN-koodien 1516, 1516 20 ja 1516 20 96 nimiketekstien mukaisesti.
                  Jojobaöljy mainitaan nimenomaisesti nimikkeen 1515 muut kasvirasvat ja rasvaiset kasviöljyt sisältävässä nimiketekstissä, mistä syystä sitä on pidettävä kasviöljynä (ks. myös harmonoidun järjestelmän selitykset, nimike 1515, 6 kohta).
                  Koska jojobaöljyä on muunnettu kemiallisesti, sitä ei kuitenkaan voida luokitella nimikkeeseen 1515.
                  Vaikka tuote on luonteeltaan vahamainen, se ei kuulu nimikkeeseen 3404 (ks. 34 ryhmän 5 huomautuksen a kohta ja harmonoidun järjestelmän selitykset, nimike 3404, poissulkemiset b kohta).
                  Tuote on luokiteltava nimikkeeseen 1516, joka kattaa hydratut kasviöljyt.
               
            
                  
                              2.
                           
                           
                              Jojobaöljy, joka on muunnettu kemiallisesti hydrauksella ja jota on valmistettu edelleen teksturoimalla.
                              Yleisesti nimellä ”jojobaöljyesterit” tunnettu tuote esitetään tullille jauheena, rakeina tai vahamaisena tahnana.
                              Tuote on tarkoitettu käytettäväksi kosmeettisten valmisteiden ainesosana.
                              Tuote ei sula ruoansulatuselimistössä, eikä sitä ole tarkoitettu käytettäväksi elintarvikkeissa.
                           
                        
               
                  1518 00 99
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, 34 ryhmän 5 huomautuksen a kohdan ja CN-koodien 1518 00 ja 1518 00 99 nimiketekstien mukaisesti.
                  Jojobaöljy mainitaan nimenomaisesti nimikkeen 1515 muut kasvirasvat ja rasvaiset kasviöljyt sisältävässä nimiketekstissä, mistä syystä sitä on pidettävä kasviöljynä (ks. myös harmonoidun järjestelmän selitykset, nimike 1515, 6 kohta).
                  Koska jojobaöljyä on muunnettu kemiallisesti, tätä tuotetta ei kuitenkaan voida luokitella nimikkeeseen 1515.
                  Koska tuotetta on valmistettu edelleen (teksturointi), sitä ei voida luokitella nimikkeeseen 1516.
                  Koska tuote ei ole ruoansulatuselimistössä sulavaa, eikä sitä käytetä elintarvikevalmisteissa, sitä ei voida luokitella nimikkeeseen 1517.
                  Vaikka tuote on luonteeltaan vahamainen, se ei kuulu nimikkeeseen 3404 (ks. 34 ryhmän 5 huomautuksen a kohta).
                  Tästä syystä se kuuluu nimikkeeseen 1518, joka kattaa muualle kuulumattomat 15 ryhmän eri öljyistä valmistetut syötäväksi kelpaamattomat valmisteet.
               
            
                  
                              3.
                           
                           
                              Tuote, joka saadaan interesteröimällä/transesteröimällä käsittelemättömän ja hydratun jojobaöljyn seos, joka teksturoidaan.
                              Tuote voidaan esittää tullille jauheena tai rakeina.
                              Tuote on tarkoitettu käytettäväksi kosmeettisten valmisteiden ainesosana.
                              Tuote ei sula ruoansulatuselimistössä, eikä sitä ole tarkoitettu käytettäväksi elintarvikkeissa.
                           
                        
               
                  1518 00 99
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, 34 ryhmän 5 huomautuksen a kohdan ja CN-koodien 1518 00 ja 1518 00 99 nimiketekstien mukaisesti.
                  Jojobaöljy mainitaan nimenomaisesti nimikkeen 1515 muut kasvirasvat ja rasvaiset kasviöljyt sisältävässä nimiketekstissä, mistä syystä sitä on pidettävä kasviöljynä (ks. myös harmonoidun järjestelmän selitykset, nimike 1515, 6 kohta).
                  Koska jojobaöljyä on muunnettu kemiallisesti, tätä tuotetta ei kuitenkaan voida luokitella nimikkeeseen 1515.
                  Koska tuotetta on valmistettu edelleen (teksturointi), sitä ei voida luokitella nimikkeeseen 1516.
                  Koska tuote ei ole ruoansulatuselimistössä sulavaa, eikä sitä käytetä elintarvikevalmisteissa, sitä ei voida luokitella nimikkeeseen 1517.
                  Vaikka tuote on luonteeltaan vahamainen, se ei kuulu nimikkeeseen 3404 (ks. 34 ryhmän 5 huomautuksen a kohta).
                  Tästä syystä se kuuluu nimikkeeseen 1518, joka kattaa muualle kuulumattomat 15 ryhmän eri öljyistä valmistetut syötäväksi kelpaamattomat sekoitukset.